**Прыродазнаўчы конкурс «Каласок»** — Украінска-Беларускі інтэлектуальны конкурс, які ў Беларусі штогод арганізуе Беларуская асацыяцыя «Конкурс» сумесна з Акадэміяй паслядыпломнай адукацыі пры падтрымцы Міністэрства адукацыі Рэспублікі Беларусь.
У Беларусі ўпершыню конкурс быў праведзены ў 2004 годзе.

Аб конкурсе
-----------

#### Агульныя палаженні

Прыродазнаўчы конкурс «Каласок» праводзіцца з мэтай развіцця і падтрымкі цікавасці школьнікаў да вывучэння прыродазнаўчых прадметаў.

Конкурс праводзіцца па правілах, якія блізкія да правіл міжнароднага матэматычнага конкурса «Кенгуру».
У адрозненні ад алімпіяд удзельнікамі конкурса «Каласок» могут быць усе вучні. Папярэдні адбор удзельнікаў не праводзіцца.

Удзел у конкурсе платны. Арганізацыйныя ўзносы расходуюцца на арганізацыю конкурса, набыццё прызоў.

#### Правіла правядзення конкурса

Конкурс праводзіцца ў тых школах, ліцэях, гімназіях, дзе вучацца ўдзельнікі, у адзін і той жа дзень, у адзін і той жа час. Работа непасрэдна над заданнем працягваецца роўна 1 гадзіну 15 хвілін. У час выканання задання ўдзельнікам забараняецца карыстацца камп'ютарамі, калькулятарамі, даведачнай літэратурай, падручнікамі, канспектамі і г. д. Кожны ўдзельнік выконвае заданне самастойна.

Удзельнікам конкурса прапануецца заданне з 30 пытанняў, якія падзелены на тры тэматычныя групы (у 2010 годзе — «Адкрыцці і вынаходніцтвы ў навуцы і тэхніцы», «Патэнты прыроды», «Геаграфічныя адкрыцці») па 10 пытанняў у кожнай групе. Кожнае пытанне мае 5 варыянтаў адказу, сярод якіх толькі адзін дакладны. 
На старце кожны ўдзельнік атрымлівае 30 балаў.

За кожны дакладны адказ у залежнасці ад складанасці пытання ўдзельніку налічаюцца 3, 5 ці 8 балаў. Кожная тэматычная група мае: 4 простыя пытанні (па 3 балы), 4 пытанні сярэдняй складанасці (па 5 балаў) і 2 складаныя пытанні (па 8 балаў). За недакладны адказ або за адсутнасць адказа балы не налічаюцца і не адымаюцца. 
Пераможцы конкурса вызначаюцца па найбольшай колькасці набраных балаў.

#### Падвядзенне вынікаў і ўзнагароджанне ўдзельнікаў

У конкурсе няма прайграўшых. Незалежна ад выніку кожны ўдзельнік атрымлівае прыз «для ўсіх». Прадугледжана дадатковае заахвочванне ўдзельнікаў, што паказалі лепшыя вынікі ў сваіх раёнах (гарадах), абласцях і краіне.

Выніковыя пратаколы і прызы ўручаюцца ўдзельнікам конкурса праз раённыя (гарадскія) і школьныя аргкамітэты праз 2-3 месяцы пасля даты правядзення конкурса.

Камандныя вынікі паміж класамі, школамі, раёнамі і абласцямі не падводзяцца.

Колькасць ўдзельнікаў конкурса
------------------------------

За кароткі тэрмін конкурс набыў шырокую вядомасць і папулярнасць у беларускіх школьнікаў і педагагічнага грамадства краіны.

У конкурсе «Каласок-2010» прынялі ўдзел 67590 вучняў з 2691 установы адукацыі 147 раёнаў (гарадоў) Беларусі.

Прызы
-----

Вокладкі навучкова-папулярных кніг, выданых у якасці прыза для пераможцаў конкурса «Каласок».
Кожнаму ўдзельніку ўручаецца пасведчанне ўдзельніка конкурсу «Каласок», значкі, каляндары. Удзельнікі конкурса, што паказалі лепшыя вынікі ў краіне, у абласцях і раёнах, награджаюцца адпаведнымі сувенірнымі медалямі і кнігамі па прыродазнаўству.

**Кнігі — прызы пераможцам конкурса «Каласок»:**

* **2007.** Свет, у якім мы жывём..
* **2008.** Акуніся ў неба, або Тайны паветранага акіяна..
* **2009.** Адкрыццё Зямлі, або Тайны трэцяй планеты..
* **2010.** Водны свет, або Тайны планеты Акіян..
* **2011.** Па слядах вялікіх даследчыкаў, або Вандроўка ў прасторы і часе..

Зноскі
------

1. 1 2   Архівавана 1 сакавіка 2013. Аргкамітэт прыродазнаўчага конкурса «Каласок».
2. ↑  Мир, в котором мы живем: Книга о вкусной и здоровой пище…для ума / Бел. ассоц. «Конкурс»; авт.-сост.: Е. Н. Володько, Т. Н. Граборенко, А. Э. Плетнев, А. Г. Сугакевич – Минск: «Бел. ассоц. «Конкурс», 2007.
3. ↑  Окунись в небо, или Тайны воздушного океана / Е. Н. Володько, Т. Н. Граборенко, А. Э. Плетнев, А. Г. Сугакевич – Минск: Бел. ассоц. «Конкурс», 2008. – 80 с.: ил.
4. ↑  Открытие Земли, или Тайны третьей планеты / Е. Н. Володько, Т. Н. Граборенко, А. Э. Плетнев, А. Г. Сугакевич – Минск: Бел. ассоц. «Конкурс», 2009. – 80 с.: ил.
5. ↑  Водный мир, или Тайны планеты Океан / Е. Н. Володько, Т. Н. Граборенко, А. Э. Плетнев, А. Г. Сугакевич – Минск: Белорус. ассоц. «Конкурс», 2010. – 96 с.: ил.
6. ↑  Володько, Е.Н. По следам великих исследователей, или Путешествия в пространстве и времени / Е. Н. Володько, Т. Н. Граборенко, А. Э. Плетнев, А. Г. Сугакевич – Минск: Белорус. ассоц. «Конкурс», 2010. – 96 с.: ил.